Source: http://docplayer.fi/4702618-Liiketoimintajohtaja-jani-viljakainen.html
Timestamp: 2017-12-14 13:55:14+00:00
Document Index: 7121561

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Liiketoimintajohtaja Jani Viljakainen - PDF
Download "Liiketoimintajohtaja Jani Viljakainen"
1 LAPPEENRANNAN TEKNILLINEN YLIOPISTO Sähkötekniikan osasto Sähkömarkkinoiden opintosuunta Diplomityö Mikko Vainikka SÄHKÖVERKON SÄÄVARMUUDEN KEHITTÄMINEN VERKKOLIIKETOIMINNAN VALVONTAMALLIN NÄKÖKULMASTA Työn tarkastaja: Työn ohjaaja: Professori Jarmo Partanen Liiketoimintajohtaja Jani Viljakainen Mikkelissä
2 TIIVISTELMÄ Lappeenrannan teknillinen yliopisto Teknillinen tiedekunta Sähkötekniikan koulutusohjelma Mikko Vainikka Sähköverkon säävarmuuden kehittäminen verkkoliiketoiminnan valvontamallin näkökulmasta Diplomityö sivua, 17 kuvaa, 30 taulukkoa ja 1 liite. Tarkastaja: Professori Jarmo Partanen Hakusanat: verkkoliiketoiminnan valvontamalli, maakaapelointi, suurhäiriö Sähkömarkkinalain uudistuminen syksyllä 2013 aiheutti sähköverkkoyhtiöille velvoitteen parantaa sähköverkkoja siten, että ne täyttävät uuden lain mukaiset keskeytysaikavaatimukset. Laissa asemakaava-alueilla sallitaan enintään 6 tunnin mittainen sähkönjakelunkeskeytys ja haja-asutusalueella 36 tunnin keskeytys. Diplomityössä kehitetään ElMil Oy:lle palvelumalli, jonka avulla pyritään parantamaan sähköverkkojen säävarmuutta ja arvioimaan parannuksien aiheuttamia taloudellisia vaikutuksia verkkoyhtiön kannattavuuteen verkkoliiketoiminnan valvontamallin kautta. Työn teoriaosiossa käydään läpi uuden sähkömarkkinalain muutoksia toimitusvarmuuden kannalta sekä avataan verkkoliiketoiminnan valvontamallin komponentteja ja sitä kuinka niitä on hyödynnetty tässä työssä. Kyseisiä tietoja hyödynnetään casetarkastelussa, jossa testataan kehitetyn palvelumallin toimivuutta Järvi-Suomen Energia Oy:n sähkönjakeluverkon kahden sähköaseman jakeluverkkojen kokoisella alueella. Tarkastelualueen sähkönjakeluverkolle tehdään suurhäiriömalli, jonka perusteella arvioidaan vaadittavaa säävarman verkon osuutta, jotta sähkömarkkinalain vaatimukset täyttyvät. Alueen investointikohteet optimoidaan kannattavuuden perusteella, jolloin saadaan kustannustehokas investointiohjelma tiettyjen reunaehtojen puitteissa. Lisäksi suurhäiriömallin parametreja varioidaan herkkyystarkasteluissa. Työn lopputuloksena saadaan ElMil Oy:lle kehitettyä palvelumalli. Case-tarkasteluissa havaitaan, että investointikustannukset nousevat merkittävästi. Verkkoliiketoiminnan valvontamallin kannustinvaikutuksista ja sallitusta tuotosta saadaan hyvä näkemys. Herkkyystarkasteluista nähdään, että suurhäiriömalli on hyvin riippuvainen valituista parametreista, jolloin niiden valintaan tulee kiinnittää huomiota.
3 ABSTRACT Lappeenranta University of Technology Faculty of Technology Degree Programme in Electrical Engineering Mikko Vainikka Developing weather proof electricity network in the regulation model viewpoint Master s thesis pages, 17 figures, 30 tables and 1 appendix. Examiner: Professor Jarmo Partanen Keywords: regulation model, underground cabling, major disturbance The new Electricity Market Act in 2013 demands that electricity distribution companies must renew their distribution networks so that they will withstand any storm or snow load. This new Electricity Market Act sets maximum limits for how long a blackout in electricity distribution networks may last. These limits are 6 hours for city plan areas and 36 hours for the rest of the distribution networks. The aim of this Master s thesis is to create a service model for ElMil Ltd. Impacts of renewing electricity networks on electricity distribution company s profits are estimated in that service model. In the theory section of the thesis is explained how the new Electricity Market Act effects on reliability demands of electricity distribution. There is also explained how each regulation model component works and how they are used in this thesis. Service model developed in this thesis is tested on an area of Järvi-Suomen Energia Ltd s distribution network. A model for a major disturbance is made for the distribution network earlier mentioned. The required amount of weather proof network is calculated from the major disturbance model. There should be enough weather proof networks in order to fulfill the demands of the new Electricity Market Act. Network investments are prioritized based on their profitability so that the investment program can be optimized in that point of view. Consequences of different calculation parameters are also estimated in sensitivity analyses. The outcome of this thesis is a service model for ElMil Ltd. In the case study can be seen that investment costs rise significantly in the future. A good overview is gained from the regulation model and its different components. From the sensitivity analyses is seen that the model for major disturbance is very much depending on the calculation parameters.
4 ALKUSANAT Diplomityö on tehty ElMil Oy:n esittämästä aiheesta opintojeni lopputyönä. Työn tarkastajana Lappeenrannan teknillisestä yliopistosta toimi professori Jarmo Partanen ja ohjaajina ElMil Oy:ltä diplomi-insinöörit Jani Viljakainen ja Joni Ahonen. Haluan kiittää heitä kaikkia mielenkiintoisesta aiheesta ja neuvoista sekä työn tarkastamisesta. Iso kiitos vanhemmilleni koko opiskeluajan aikana saamastani tuesta ja kannustuksesta.
5 5 SISÄLLYSLUETTELO KÄYTETYT MERKINNÄT JA LYHENTEET JOHDANTO SÄHKÖNJAKELUN TOIMITUSVARMUUS Sähkömarkkinalain kehitys toimitusvarmuuden näkökulmasta Sähkönjakelun toimitusvarmuuden nykytila Keskeytystilastot Toimitusvarmuuden kehittäminen: normaalit vikatilanteet Toimitusvarmuuskriteeristö SUURHÄIRIÖT Suurhäiriön määritelmä Suurhäiriöiden luokittelu Esiintyneitä suurhäiriöitä Suurhäiriöihin varautuminen Organisaation kehittäminen Verkkotekniset keinot Sääilmiöiden voimistuminen SÄHKÖNJAKELUVERKKOLIIKETOIMINNAN VALVONTAMALLI Taustaa sähkönjakeluverkkoliiketoiminnasta Keskeytyksestä aiheutunut haitta Regulaatiomalli Verkkoyhtiön sallitun tuoton muodostuminen Jäännösarvon vaikutus yhtiön tulokseen Vakiokorvaukset Valvontamallin muutostarpeet SÄHKÖMARKKINALAIN MUUTOKSET SÄHKÖNJAKELUN VARMUUDEN PARANTAMISEEN Laki sähkönjakelun toimitusvarmuuden parantamiseksi Maakaapeloinnin edistäminen Lisääntyvän maakaapeloinnin vaikutukset sähköverkkoliiketoiminnan kannattavuuteen Verkonhaltijan varautumissuunnitelma... 38
6 6 6. PALVELUMALLI SÄÄVARMAN SÄHKÖNJAKELUVERKON KEHITTÄMISEEN CASE: JÄRVI-SUOMEN ENERGIA OY Verkon nykytilan määritys Kuormitukset Päämuuntajien kuormitukset Häviöt ja niistä aiheutuvat kustannukset Keskeytystilastot ja keskeytyksestä aiheutunut haitta Verkon ikä Johtojen sijainti Suurhäiriömalli Järvi-Suomen Energian verkossa Sähköverkon säävarmuus Investointiohjelma Investointiohjelman kannattavuus Toimitusvarmuuden parantaminen muilla verkkoteknisillä keinoilla HERKKYYSTARKASTELUT YHTEENVETO LÄHTEET LIITTEET
7 7 KÄYTETYT MERKINNÄT JA LYHENTEET Lyhenteet AJK CAIDI CLC EV JHA KAH KOPEX LP MAIFI NKA PJK SAIDI SAIFI STOTEX TEM VTT WACC aikajälleenkytkentä keskeytysten keskipituus asiakkaalla corine land cover energiavirasto jälleenhankinta-arvo keskeytyksestä aiheutunut haitta kontrolloitavat operatiiviset kustannukset likvidittömyyspreemio lyhyiden keskeytysten lukumäärä tietyllä aikavälillä nykykäyttöarvo pikajälleenkytkentä keskeytysten keskimääräinen yhteenlaskettu kestoaika tietyllä aikavälillä keskeytysten keskimääräinen lukumäärä tietyllä aikavälillä sallitut tehostamiskustannukset työ- ja elinkeinoministeriö teknologian tutkimuskeskus pääoman painotettu keskikustannus Muuttujat C D E p M Q R t tp β velkainen β velaton pääoman kustannus korollisen vieraan pääoman määrä oman pääoman määrä korkoprosentti markkinoiden keskimääräinen tuotto reaalinen riskitön korkokanta kohtuullinen tuotto tarkastelujaksolla voimassa oleva yhteisöverokanta pitoaika pääomarakennetta kuvaava beeta-kerroin määritetään asiantuntijalausuntojen perusteella Alaindeksit E D oma pääoma vieras pääoma
8 8 1. JOHDANTO Suomessa on esiintynyt 2000-luvulla useita myrskyjä, joiden seurauksena suuri osa sähkönkäyttöpaikoista on ollut pitkään sähköttä ympäri Suomea. Laajoja sähkökatkoja eli suurhäiriöitä esiintyi myös vuoden 2011 joulukuussa, jolloin Suomea koetteli Tapanija Hannu-myrskyt. Kyseisten myrskyjen seurauksena satoja tuhansia ihmisiä oli vailla sähköä useista päivistä jopa viikkoihin. Vuoden 2011 myrskyjen jälkeen Työ- ja elinkeinoministeriössä laitettiin alulle selvitys sähkönjakeluverkkojen säävarmuuden parantamiseksi. Selvityksen johdosta sähkömarkkinalakiin tuli uudistus vuoden 2013 syksyllä. Sähkömarkkinalakiin tuli muutoksia, jotka koskevat sähköverkoissa sallittavia keskeytysaikoja. Lakimuutoksessa asetettiin suurimmat sallitut keskeytysajat sähkökatkojen pituudelle, jotka ovat 6 tuntia asemakaavoitetulla alueella, ja 36 tuntia muualla. Verkkoyhtiöiden tulee saavuttaa vaaditut keskeytysaikatavoitteet siten, että 50 % asiakkaista on vaatimusten piirissä vuoteen 2020 mennessä, 75 % asiakkaista vuoteen 2024 mennessä ja 100 % asiakkaista vuoteen 2029 mennessä. Lakimuutoksen seurauksena verkkoyhtiöiden tulee toimittaa Energiavirastolle investointisuunnitelmat aina vuoteen 2028 asti, joista käy ilmi strategia, joilla vaaditut keskeytysaikatavoitteet saavutetaan. Lakimuutoksen seurauksena verkkoyhtiöiden tulee kehittää sähkönjakeluverkkonsa vaadittavaan kuntoon hyvin nopealla aikataululla, 15 vuodessa, kun muistetaan, että suurelta osin verkostokomponenttien pitoajat ovat noin vuotta. Nopea investointiaikataulu aiheuttaa verkkoyhtiöille rahoituspaineita sekä sen, että koko sähköverkkoa ei päästä uusimaan vasta sen pitoajan loputtua vaan joudutaan myös tekemään ennen aikaisia investointeja. Lakimuutoksella pyritään siis saamaan vaikutuksia pitkiä sähkökatkoja vastaan. Diplomityö tehdään ElMil Oy:lle, joka on sähköverkkojen suunnittelun ja konsultoinnin asiantuntijapalveluita tarjoava yritys, jonka omistavat Rejlers Oy ja Suur-Savon Sähkö Oy. Työssä on tavoitteena kehittää ElMil Oy:lle palvelumalli sähköverkkojen säävarmuuden parantamiselle. Palvelumallissa keskitytään sähkönjakeluverkon nopealla aikataululla tapahtuvaan säävarman verkon lisäämisen seurauksiin verkkoliiketoiminnan valvontamallin kautta verkkoyhtiön talouteen.
9 9 Sähkömarkkinalain keskeytysaikavaatimukset koskevat lähinnä suurhäiriötilannetta, jonka mukaisesti tarkastelutkin on toteutettu. Sähkönjakelun suurhäiriöitä voidaan ehkäistä ja niistä toipumista voidaan helpottaa niin sähköverkkoteknisillä ratkaisuilla kuin organisaatiota kehittämällä. Tämän työn puitteissa kiinnitetään huomiota sähköverkkoteknisiin ratkaisuihin, joissa pääpaino on maakaapeloinnilla. Työssä pohditaan verkostoinvestointien vaikutuksia verkkoliiketoiminnan valvontamallin kautta verkkoyhtiön talouteen. Valvontamallissa on Energiaviraston asettamat suuntaviivat investointien taloudellisille vaikutuksille. Valvontamalli sallii tietyn tuoton jokaiselle verkostoinvestoinnille. Sallitun tuoton ja erinäisten kannustinvaikutusten avulla voidaan arvioida investointien vaikutusta verkkoyhtiön talouteen ja esimerkiksi siirtohintaan. Valvontamallin tuotto- ja kannustinmekanismeja avataan työn teoriaosiossa. Diplomityössä kehitettyä palvelumallia sovelletaan Järvi-Suomen Energia Oy:n sähkönjakeluverkon erääseen kohteeseen. Tarkastelut tehdään Ristiinassa sijaitseville kahdelle sähköasemalle ja niiden sähkönjakeluverkoille. Sähkönjakeluverkon tarkastelut toteutetaan käyttäen Power Grid -verkkotietojärjestelmää. Sähköverkkojen säävarmuuden parantamisen palvelumalli painottuu verkkoyhtiön talouden tarkasteluihin, joten sähköteknisiin tarkasteluihin ei paneuduta kovin syvällisesti. Tarkasteltava sähköverkko on hyvin tyypillistä sähkönjakeluverkkoa Järvi-Suomen Energian alueella. Suurin osa johdoista on ilmassa ja sijaitsevat metsässä. Johtojen pienet tehot ja pitkät siirtoetäisyydet asettavat omat haasteensa verkon kehittämiselle. Palvelumallilla pyritään hakemaan kustannustehokkaimmat investointikohteet tarkasteltavalta alueelta huomioiden tietyt reunaehdot, kuten asiakasmäärä. Verkkoalueelle tehdään nykytilan selvitys, jonka avulla selvitetään mm. johtojen sijainti ja tyyppi sekä asiakkaiden jakautuminen johtolähdöillä. Nykytilan selvityksen perusteella toteutetaan tarkastelualueelle suurhäiriömalli. Suurhäiriömallista lasketaan arvio sähkökatkon kestosta suurhäiriössä sekä sähköttömien asiakkaiden määrän kehittyminen. Suurhäiriömallin avulla arvioidaan vaadittavaa säävarman sähkönjakeluverkon osuutta tarkastelualueella, jotta sähkömarkkinalaissa esitetyt keskeytysaikavaatimukset saadaan täytettyä. Tarkastelualueen johtolähdöt jaotellaan investointialueiksi, jolla sijaitsevat ilmajohtoverkot korvataan maakaapeliksi. Investoinnin kannattavuutta arvioidaan sähköverkkoliiketoiminnan valvontamallin kautta. Jokaisen investointialueen kannattavuus lasketaan,
10 10 jonka jälkeen alueita vertaillaan keskenään, jotta löydetään optimaalinen investointiohjelma, joka täyttää vaadittavat reunaehdot. Huomioitavia reunaehtoja ovat asiakasmäärätavoitteiden täyttyminen, verkon ikä ja kokonaiskannattavuus. Työn laskennat suoritetaan käyttäen tiettyjä parametreja, jotka kuvaavat erityisen haastavaa suurhäiriötilannetta. Parametrien valinnalla on merkittävä vaikutus tavoiteverkon säävarman verkon määriin. Tästä johtuen toteutetaan herkkyystarkastelut, joilla varioidaan laskentojen eri parametreja, kuten viankorjausaikaa, viankorjausorganisaation kokoa sekä vikataajuutta.
11 11 2. SÄHKÖNJAKELUN TOIMITUSVARMUUS Sähkönjakelun toimitusvarmuus kuvaa sekä verkon toimintavarmuutta että käytettävyyttä, toisin sanoen sähkönkäyttäjän näkökulmasta katsottuna sähkönjakelun luotettavuutta. Sähkön toimitusvarmuutta voidaan parantaa parantamalla verkon käyttövarmuutta, verkon luotettavuutta tai molempia. Verkon käyttövarmuus kuvaa järjestelmän käytettävyyttä ja verkon luotettavuus kuvaa järjestelmän toimintavarmuutta. 2.1 Sähkömarkkinalain kehitys toimitusvarmuuden näkökulmasta Toimitusvarmuutta koskeva lainsäädäntö alkoi muotoutua vuodesta 1995 lähtien. Tuohon asti sääntelyssä keskityttiin sähköturvallisuuteen. Ennen vuotta 1995 toimitusvarmuus ja sen kehittäminen oli sähköyhtiöiden vastuulla. Kauppa- ja teollisuusministeriön sähköntoimitusehdoissa määriteltiin vain väljästi, että käyttöhäiriöiden ja laatupoikkeamien tulisi pysyä tarkoituksenmukaisuuden edellyttämissä rajoissa. Vuonna 1995 sähkömarkkinauudistuksessa erotettiin sähkön laadun ja sähköturvallisuuden sääntely toisistaan. Aluksi sähkömarkkinalaki otti kantaa sähkön laatukysymyksiin hyvin yleisellä tasolla. Sähkömarkkinalaissa ei määritelty tarkkoja rajoja, jotka sähkön toimitusvarmuuden tulisi täyttää vaan todettiin, että verkon käyttövarmuuden tulisi olla yleisesti hyväksyttävällä tasolla. Vuonna 1999 eduskunta edellytti, että sähkömarkkinalakiin lisätään kuluttajansuojaa parantavia säännöksiä. Tämän seurauksena sähkömarkkinalakiin lisättiin sähkön toimituksen virheen määritelmä sekä seuraamukset, mikäli syyllistyy virheeseen. Vuonna 2001 oli kaksi myrskyä, jotka aiheuttivat suurhäiriöitä. Näiden seurauksena sähkömarkkinalakiin tuli lisäys koskien pitkäkestoisia sähköntoimituksen keskeytyksiä, jossa korvausta maksetaan vähintään 12 tunnin keskeytyksestä ja kohoaa portaittain sen jälkeen. (Turunen et al. 2006) 2.2 Sähkönjakelun toimitusvarmuuden nykytila Suomen sähkönjakeluverkko on tällä hetkellä pääsääntöisesti ilmajohtorakenteinen. Ilmajohdot ovat tyypillisesti avojohtorakenteisia. Suomen sähkönjakeluverkko on rakennettu pääsääntöisesti 60- ja 70-luvulla. Tuohon aikaan jakeluverkot suunniteltiin mahdollisimman kustannustehokkaiksi eikä toimitusvarmuuteen kiinnitetty huomiota. Tästä johtuen ilmajohtoverkot ovat monin paikoin metsäisissä paikoissa ja näin ollen vikaherkkiä. Nykyisin on kehitetty uusia tekniikoita, joilla voidaan parantaa sähkönjakelun toimitusvarmuutta, joista esimerkkeinä maakaapelointi, 1000 V järjestelmä, päällystetyt avojohdot, tien varteen rakentaminen ja verkostoautomaation lisääminen. Eräs
12 12 ongelma nykyisissä jakeluverkoissa on, etteivät ne kestä suurhäiriötä. Suurhäiriöön pystytään varautumaan hyvin vain maakaapelointia lisäämällä. Nykyiset sähkönjakeluverkot ovat tulossa teknisen pitoaikansa loppuun lähivuosina. Tämä antaa hyvän mahdollisuuden kehittää Suomeen säävarmaa sähkönjakeluverkkoa ilman turhia johtojen uusimisia niiden pitoajan keskellä. 2.3 Keskeytystilastot Asiakkaiden kannalta yksi merkittävimpiä sähkön laatutekijöitä on verkon käyttövarmuus. Verkon käyttövarmuutta arvioidaan keskeytysten perusteella. Keskeytykset jaetaan suunniteltuihin työkeskeytyksiin ja häiriökeskeytyksiin. Häiriökeskeytykset voidaan lisäksi jakaa lyhyisiin ja pitkiin keskeytyksiin. Pitkät keskeytykset ovat kestoltaan yli 3 minuuttia ja lyhyet keskeytykset kestävät korkeintaan 3 minuuttia. Lyhyet keskeytykset ovat siis jälleenkytkentöjä (PJK ja AJK). Jälleenkytkennöillä pyritään poistamaan päällä oleva vika avaamalla katkaisija vähäksi aikaa. Mikäli tämä ei auta, vika muuttuu pysyväksi viaksi. Työkeskeytykset ovat ennalta suunniteltuja ja niistä ilmoitetaan asiakkaalle etukäteen. (Partanen et al. 2010) Sähkönjakelun luotettavuutta kuvataan luotettavuusindekseillä: (Partanen et al. 2006) SAIFI (System Average Interruption Frequency Index) eli keskeytysten keskimääräinen lukumäärä (kpl/asiakas) tietyllä aikavälillä. = ää ä ää ä =, (2.1) missä n j on asiakkaan j kokemien keskeytysten määrä ja N s on kaikkien asiakkaiden lukumäärä. SAIDI (System Average Interruption Duration Index) eli keskeytysten keskimääräinen yhteenlaskettu kestoaika (h/asiakas) tietyllä aikavälillä. = ää ä =, (2.2) missä t ij on asiakkaalle j keskeytyksestä i aiheutunut sähkötön aika, i on keskeytysten lukumäärä tietyllä aikavälillä, j on keskeytysten vaikutusalueella olleiden asiakkaiden määrä ja N s on kaikkien asiakkaiden lukumäärä.
13 13 CAIDI (Customer Average Interruption Duration Index) eli keskeytysten keskipituus (h/keskeytys). = = ää ä =. (2.3) CAIDI kuvaa keskimääräistä aikaa, joka tarvitaan järjestelmän palauttamiseen ennalleen. MAIFI (Momentary Average Interruption Index) eli lyhyiden (alle 3 min) keskeytysten lukumäärä (kpl/asiakas) tietyllä aikavälillä. =. ää ä =, (2.4) missä n js on asiakkaan j kokemien lyhyiden keskeytysten lukumäärä tarkastelujaksolla. Luotettavuusindeksien tilastoinnissa otetaan huomioon koko jakeluverkko. Energiaviraston määräyksen johdosta verkkoyhtiöiltä kerätään seuraavia muuntopiirien vuosienergioilla painotettuja tunnuslukuja: - Asiakkaan keskimääräinen vuotuinen jakeluverkon odottamattomista keskeytyksistä aiheutunut vuosienergioilla painotettu keskeytysaika. - Asiakkaan keskimääräinen vuotuinen jakeluverkon odottamattomista keskeytyksistä aiheutunut vuosienergioilla painotettu keskeytysmäärä. - Asiakkaan keskimääräinen jakeluverkon suunnitelluista keskeytyksistä aiheutunut vuosienergioilla painotettu keskeytysaika - Asiakkaan keskimääräinen vuotuinen jakeluverkon suunnitelluista keskeytyksistä aiheutunut vuosienergioilla painotettu keskeytysmäärä - Asiakkaan keskimääräinen vuotuinen jakeluverkon aikajälleenkytkennöistä aiheutunut vuosienergioilla painotettu keskeytysmäärä - Asiakkaan keskimääräinen vuotuinen jakeluverkon pikajälleenkytkennöistä aiheutunut vuosienergioilla painotettu keskeytysmäärä Energiavirasto julkaisee vuosittain sivuillaan jokaisen verkkoyhtiön edellä mainitut tunnusluvut. (Partanen et al. 2006) 2.4 Toimitusvarmuuden kehittäminen: normaalit vikatilanteet Normaaleihin vikatilanteisiin voidaan ajatella kuuluvan kaikki viat paitsi suurhäiriön aiheuttamat viat. Vikoja ovat siis pitkät keskeytykset sekä jälleenkytkennät. Sähkönjake-
14 14 luverkon käyttövarmuuteen voidaan vaikuttaa erilaisilla verkostoratkaisuilla. Yleisimpiä verkostoratkaisuja ovat keskijännitejohdon tien varteen siirtäminen, päällystetyn avojohtimen käyttö, pienitehoisten keskijännitelinjojen korvaaminen 1 kv:n jakelujärjestelmällä, maakaapelointi, uuden sähköaseman rakentaminen ja verkostoautomaation lisääminen. (Lakervi & Partanen 2008) Keskijännitejohdon tien varteen siirtäminen parantaa johtojen käyttövarmuutta sekä helpottaa niiden huoltamista. Siirtämällä johdot tienvarteen voidaan vähentää vikojen määrä noin puoleen. Tien varteen siirtäminen tarkoittaa myös sitä, että jakelumuuntajien syöttöjohdot tai paikat muuttuvat. Tien varteen siirtäessä johdon pituus yleensä kasvaa hieman, mutta ottaen huomioon nykyiset maankäyttökorvaukset niin lisäkustannuksia ei juuri tule. Johdot pyritään sijoittamaan tienvarteen sille puolelle, johon suuntaan useimmin tuulee. Näin saadaan minimoitua riski, että puita kaatuisi johdon päälle. (Lakervi & Partanen 2008) Päällystetyn avojohdon (PAS) käyttö on yleistymässä. PAS-johdossa on ohut eristekerros johtimen päällä, joka ehkäisee oikosulkuja. Puut voivat nojata joitain päiviä johtoon ilman, että johto vikaantuu. Toisaalta tästä voi aiheutua turvallisuuden kannalta ongelmia, sillä eristeen pettäessä syntyy maasulku, jota ei välttämättä havaita. Osaksi tästä syystä ja siitä, että PAS-johto tulisi tarkastaa myrskyjen jälkeen, kyseinen johtotyyppi on suosittu tien varteen rakennettaessa. PAS-johdinta käytettäessä myös johtokatu on kapeampi kuin avojohdolla. (Lakervi & Partanen 2008) 1 kv:n sähkönjakelujärjestelmällä on mahdollista korvata pienitehoisia ja vika herkkiä keskijännitelinjoja. 1 kv:n järjestelmä muodostaa oman suojausalueensa, jolloin sillä alueella tapahtuvat viat eivät vaikuta muuhun verkkoon V jännite kuuluu pienjännitteeseen, jolloin komponentit ovat edullisempia ja jo olemassa olevien pienjännitekaapeleiden, kuten AMKA:n, käyttö onnistuu V:lla voidaan siirtää suurempi teho kauemmas verrattaessa 400 V:in. Yleisimpiä käyttökohteita on pienitehoisten keskijännitehaarajohtojen korvaamisen lisäksi saaristojen sähköistykset. (Lakervi & Partanen 2008) Verkostoautomaatioon kuuluu mm. pylväskatkaisija ja kauko-ohjattavat erottimet. Kauko-ohjattavilla erottimilla pystytään lyhentämään asiakkaan kokemaa keskeytysaikaa, mutta vikojen määrään ne eivät vaikuta mitenkään. Kauko-ohjattu erotin on kalliimpi kuin käsin ohjattu, mutta säästö tulee erotusajassa, joka on huomattavasti nopeampi
15 15 kuin käsin ohjatulla. Pylväskatkaisijalla lyhenee vian kestoaika ja vikamäärä pienentyy asiakkaan näkökulmasta. (Lakervi & Partanen 2008) Uusi sähköasema on kallis investointi, jolla saa paljon hyötyjä. Keskijänniteverkon jännitteenalenemat pienenevät, jolla voi olla vaikutusta myös pienjänniteverkon saneeraustarpeisiin. Uuden sähköaseman myötä verkon käyttövarmuus paranee, sillä katkaisijan takana olevat johtopituudet lyhenevät. Keskijänniteverkon reitit menevät usein uusiksi uuden sähköaseman seurauksena. Sähköaseman muuntajien koko vaikuttaa verkon oikosulkuvirtoihin. Uuden syöttöpisteen myötä lähialueen verkon oikosulkuvirrat kasvavat. (Lakervi & Partanen 2008) Kuva 2.1 Verkkotekniikoiden vaikutukset käyttövarmuuteen käyttöönottoajan ja merkittävyyden suhteessa. (Partanen et. al. 2012b) Kuvasta 2.1 nähdään eri verkkotekniikoiden vaikutukset sähkönjakeluverkon käyttövarmuuteen, ja niiden toteuttamisen nopeus. Täysimittaisella maakaapeloinnilla saavutetaan paras käyttövarmuus, mutta sen toteuttaminen on hidasta.
16 Toimitusvarmuuskriteeristö Toimitusvarmuuskriteeristöllä voidaan taata sähkönkäyttäjälle riittävä käyttövarmuus tilanteissa, joissa taloudellinen regulaatio ei ole riittävä peruste tarpeellisten investointien tekemiseen. Kuitenkin suurin osa verkon- ja käyttövarmuuden kehittämisestä tapahtuu taloudellisen regulaation kautta. Sähkönjakeluverkon toimitusvarmuuskriteeristöllä on tarkoitus määritellä suunnittelussa käytettävän käyttövarmuuden tavoitetaso. Toimitusvarmuuskriteeristö on jaoteltu kolmeen eri alueeseen, joita ovat city, taajama ja maaseutu. Alueiden jaottelu tapahtuu käyttäen CLC-kartta-aineistoa (Corine Land Cover) ja kaavoitustietoja, mutta verkkoyhtiö itse tekee lopulliset aluerajaukset. Toimitusvarmuuskriteeristön mukaiset tavoitteet on tarkoitus olla saavutettu vuonna Toimitusvarmuuskriteeristön tavoitetasot eri alueilla ovat: (Partanen et. al. 2010) Toimitusvarmuuden tavoitetaso cityssä Kokonaiskeskeytysaika: Lyhyiden keskeytysten (<3 min) määrä: Toimitusvarmuuden tavoitetaso taajamissa Kokonaiskeskeytysaika: Lyhyiden keskeytysten (<3 min) määrä: Toimitusvarmuuden tavoitetaso maaseudulla Kokonaiskeskeytysaika: Lyhyiden keskeytysten (<3 min) määrä: Enintään 1 tunti vuodessa Ei lyhyitä katkoja Enintään 3 tuntia vuodessa Enintään 10 kpl vuodessa Enintään 6 tuntia vuodessa Enintään 60 kpl vuodessa Alueena city on kaupungin ydinalue. Cityssä on suuri kuormitustiheys ja rakennustehokkuus. Keskijännitelähdöt ovat lyhyitä, muutamia kilometrejä. Sähköasemia on tiheässä ja koko alueen verkko on maakaapeloitu. Toimitustason määrittelyssä periaatteena city-alueen viassa on se, että jälleenkytkentöjä ei ole, sillä verkko on täysin maakaapeloitu ja keskeytysaika rajoittuu vain vian erotusaikaan. (Partanen et. al. 2010) Taajama-alueella tarkoitetaan aluetta, jossa on tiheää asutusta sekä yhteisöjen tarvitsemia palveluita, kuten kouluja, kauppoja ja pankkeja. Periaatteena on taajamassa se, että tontin rajalle on tarjolla kunnallistekniikkaa, joten sähkönjakelullekin laitetaan tiukemmat kriteerit. Toimitustason määrittelyssä on periaatteena sama kuin cityssä, keskeytysaika rajoittuu vian erottamiseen. Jakelumuuntajan ja pj-verkon vikatapauksissa sallitaan kuitenkin pidempi keskeytys. Toimitustason määrittely tälle tasolle johtaa siihen, että taajamassa on oltava säävarma verkko. (Partanen et. al. 2010)
17 17 Maaseutualueella keskijännitelähdöt ovat pitkiä ( km). Annettu suurin kokonaiskeskeytysaika voi ylittyä tietyillä johto-osuuksilla, jos samalla johdolla tapahtuu useita vikoja vuodessa ja vian korjaus kestää yli 3 tuntia. Maaseudulla tapahtuu useita kymmeniä jälleenkytkentöjä vuodessa. Tähän voidaan vaikuttaa mm. johtorakenteilla, sammutuksella ja ylijännitesuojauksella. (Partanen et. al. 2010) Toimitusvarmuuskriteeristöä käytetään suunnittelukriteerinä siten, että kolmen vuoden aikajaksolla sallitaan enintään yksi tavoitearvon ylitys. Suunnittelussa lähtökohtana on se, että erityisen vaikea vika tai suurhäiriö sallitaan. (Partanen et. al. 2010) Toimitusvarmuuskriteeristöä seurataan tilastoilla, joita ylläpitää Energiateollisuus. Tilastoista selviää vikojen lukumäärä/asiakas, vikakeskeytyksen kokonaiskesto/asiakas ja lyhyiden keskeytysten lukumäärä. Nämä tilastot ovat julkisia, jolloin verkkoyhtiöiden välille syntyy vertailua. (Partanen et. al. 2010)
18 18 3. SUURHÄIRIÖT Suurhäiriöt ovat yleistyneet lähivuosina ja sähkönjakelun toimitusvarmuuden näkökulmasta kanta on muuttunut siihen suuntaan, että sähköverkot tulee rakentaa säävarmoiksi. Suurhäiriöissä tuhannet ihmiset ovat ilman sähköä ja pahimmillaan sähkönjakelun keskeytys voi kestää useita päiviä. Varsinkin joulukuun 2011 myrskyt nostivat suurhäiriöt esille, sillä sähkökatkot koskivat suurta joukkoa ihmisiä ja ne tapahtuivat talvella. Tässä luvussa käydään läpi suurhäiriön määritelmiä sekä niiden luokittelua. Lisäksi tarkastellaan joitain tapahtuneita suurhäiriöitä, ja verkkoteknisiä mahdollisuuksia niiden ehkäisemiseksi. 3.1 Suurhäiriön määritelmä Suurhäiriölle on olemassa lukuisia eri määritelmiä, mutta Suomessa sovelletaan verkostosuositusta Sähköverkkoyhtiön toiminta suurhäiriössä (Sener 2002), jonka perusteella TTY:n ja LUT:n tutkijat ovat raportissaan (Järventausta et al. 2005) esittäneet määritelmän (Verho et. al., 2010): Suurhäiriö on tilanne, jossa yli 20 % yhtiön asiakkaista on ilman sähköä tai jossa 100 kv johto tai 110/20 kv sähköasema tai päämuuntaja vikaantuu pitkäaikaisesti (useita tunteja). Suurhäiriölle on siis olemassa eri määritelmiä eri lähteistä, mutta on huomattava, että suurhäiriö aiheuttaa huomattavan laajoja vaurioita sähköverkolle. Yleensä suurhäiriö määritellään verkkolähtöisesti eli siitä millaista tuhoa suurhäiriö aiheuttaa sähköverkoille. Tämä ei välttämättä kuvaa yhteiskunnallista tilannetta parhaiten. On huomattava, että verkonhaltioiden verkot ovat erikokoisia ja sijaitsevat erilaisilla alueilla. Verkkolähtöiset suurhäiriökuvaukset eivät näin ollen anna parasta kuvaa suurhäiriön seurauksista. TTY ja Teknologian tutkimuskeskus (VTT) ovat tehneet raportin koskien suurhäiriötä sähköhuollon näkökulmasta. Tässä raportissa suurhäiriö on esitetty hieman eri tavalla. (Verho et. al. 2012) Sähköhuollon suurhäiriö on pitkäkestoinen ja/tai laaja sähkökatko, jonka seurauksena pelastuslaitoksen ja yhden tai useamman muun julkisen toimijan (kunta, poliisi jne.) on tarve ryhtyä jakeluverkonhaltijan lisäksi toimenpiteisiin vähentääkseen häiriöstä aiheutuvia vakavia henkilö- ja omaisuusvahinkoja. (Verho et. al. 2012)
19 19 Sähköverkkoyhtiön on lain velvoittamana tehtävä varautumissuunnitelma suurhäiriön varalle. Varautumissuunnitelmassa on esitettynä toimenpiteet kuinka mm. korjaustoiminta organisoidaan, tiedottaminen tapahtuu ja henkilöstöhuolto toteutetaan. Suurhäiriöt voivat kestää pahimmillaan useita vuorokausia, jolloin esimerkiksi huolto nousee merkittävään rooliin. (Lakervi & Partanen 2008) 3.2 Suurhäiriöiden luokittelu Suurhäiriöt voidaan jakaa kolmeen luokkaan niiden tuhojen suuruuden mukaan. Luokan I suurhäiriö on sellainen, jossa nykyverkolla ja käytettävissä olevilla resursseilla asiakkaita on sähköttä korkeintaan kaksi vuorokautta. Luokan I suurhäiriössä tuhot voivat vaihdella hyvinkin paljon eri alueilla samassa jakeluverkossa. Luokan I suurhäiriön oletetaan tapahtuvan kerran viidessä vuodessa. Tähän häiriötyyppiin luokitellaan myrskyt Pyry ja Janita. (Partanen et. al. 2006) Luokan II suurhäiriö on sellainen, jossa nykyverkolla on asiakkaita sähköttä korkeintaan viisi vuorokautta. Luokan II suurhäiriön esiintymistaajuus on kerran 20 vuodessa. Luokan II suurhäiriö eroaa luokasta I siten, että se koskee koko jakeluverkkoa eikä jakeluverkon sisällä esiinny alueellista vaihtelua. Tätä häiriötyyppiä edustaa Untomyrsky. (Partanen et. al. 2006) Luokan III suurhäiriössä nykyverkolla on asiakkaita sähköttä jopa 18 vuorokautta. Luokan III suurhäiriöitä odotetaan esiintyvän kerran sadassa vuodessa. Luokan III suurhäiriö on koko maan laajuinen. Tämän luokan suurhäiriössä ei enää vaikuta pelkästään viankorjauskapasiteetti vaan myös tavarantoimittajan kyky toimittaa osia. (Partanen et. al. 2006) Suurhäiriöt voidaan myös jakaa kahteen luokkaan niiden pituuden ja esiintymispaikan suhteen: pitkä katko haja-asutusalueella ja lyhyehkö, mutta laaja katko kaupunkialueella. Haja-asutusalueen pitkä sähkökatko tarkoittaa sitä, että tuhansilla asiakkailla on yli puoli vuorokautta kestävä sähkökatko ja sadoilla asiakkailla on useita vuorokausia kestävä sähkökatko. Kaupungissa lyhyt, mutta laaja sähkökatko tarkoittaa käytännössä sitä, että useita sähköasemia on yhtä aikaisesti sähköttä muutamia kymmeniä minuutteja. Suurhäiriön aika- ja laajuusriippuvuutta voidaan havainnollistaa kuvalla 3.1. (Verho et. al. 2010)
20 20 Kuva 3.1. Häiriökeskeytyksen vakavuuden riippuvuus keskeytyksen kestoajasta ja laajuudesta. (Verho et al. 2010) Kuvasta 3.1 nähdään kuinka erisuuruiset sähkönjakelun keskeytykset jakautuvat ajan ja asiakasmäärän suhteessa. Suurhäiriötilanne voi kuvan mukaisesti vallita, kun keskeytysaika on tarpeeksi pitkä tai viat koskevat tarpeeksi suurta asiakasmäärää. 3.3 Esiintyneitä suurhäiriöitä Suomessa on 2000-luvulla esiintynyt useita myrskyjä, jotka ovat aiheuttaneet suurhäiriöitä. Vuonna 2001 marraskuussa oli Pyry ja Janika myrskyt. Janika myrsky aiheutti puiden kaatumisia johtuen kovista tuulista. Pyryn päivänä sähkökatkoja aiheutti tuulen lisäksi lumikuormat. Pisimmät sähkökatkot kestivät yli viikon ja kaikkiaan sähkökatkot koskivat yli asiakasta. Myrskyissä johdoille kaatui kymmeniä tuhansia puita, jotka aiheuttivat useita tuhansia vikoja, kuten nollajohtimien katkeamisia. Myrskyjen aiheuttamat kustannukset olivat yli 10 M. (Verho et. al. 2010) Gudrun-myrsky, joka koetteli lähinnä Etelä-Ruotsia, oli vielä pahempi kuin Pyry- ja Janika-myrskyt. Ruotsissa oli asiakkailta sähköt poikki pahimmillaan 45 vuorokautta, ja sähkökatkot koskivat asiakasta. Myrskyssä vaurioitui myös alueverkot. Verkonhaltijoille aiheutui kuluja noin 250 M. Gudrun-myrsky näkyi myös Suomessa. Helsingissä merenpinta nousi +1,51 metriin. Meriveden noustessa riittävästi on vaarana,
21 21 että Helsingissä maan alla sijaitsevat suur- ja keskijännitekaapelit sekä jotkut sähköasemat voivat joutua veden kanssa tekemisiin. (Verho et. al. 2010) 3.4 Suurhäiriöihin varautuminen Suurhäiriöihin varautumista on verkkoyhtiöissä mietittävä nyt ja varsinkin tulevaisuudessa, jolloin sääilmiöiden on oletettu voimistuvan. Suurhäiriöihin voidaan varautua organisaatiota kehittämällä tai verkkoteknisin keinoin. Organisaation kehittäminen tarkoittaa mm. viankorjausorganisaation koon kasvattamista, kun taas verkko tekniset keinot ottavat kantaa verkossa käytettäviin tekniikoihin Organisaation kehittäminen Eräs tapa pienentää suurhäiriöstä aiheutuneen keskeytyksen haittaa on korjausorganisaation koon kasvattaminen. Tavallisessa suurhäiriötilanteessa pelkkä korjausorganisaation kasvattaminen ei riitä. Korjausorganisaation kasvattamisella ei päästä helposti alle kahden vuorokauden keskeytysaikaan. Viankorjausorganisaation kolminkertaistaminen ei ole helppoa, ja toisaalta henkilöstön lisääminen ei ole suoraan verrannollinen viankorjauskapasiteettiin. Korjaushenkilöstön kasvattaminen myös lisää verkkoyhtiön kuluja. On myös huomattava, että mikäli suurhäiriö tapahtuu muidenkin verkonhaltijoiden alueella, pätevää korjaushenkilöstöä voi olla hankala saada. (Verho et. al. 2010) Verkkotekniset keinot Normaaleihin vikatilanteisiin ja suurhäiriö vikoihin varaudutaan eri tavoin verkostosuunnittelussa. Normaaleihin vikatilanteisiin on useita eri tekniikoita, joilla saadaan hyötyjä aikaiseksi, mutta suurhäiriöihin pystytään varautumaan lähinnä vain lisäämällä maakaapelointia. Taulukossa 3.1 on esitetty eri tekniikoiden vaikutuksia niin suurhäiriö vikoihin kuin normaaleihin vikoihin liittyen. (Verho et. al. 2010)
22 22 Tekniikka Taulukko 3.1. Verkkoteknisiä keinoja vähentää pitkiä sähkökatkoja, ++ = merkittävä vaikutus/nopea (1 5 a), + = kohtalainen vaikutus/keskimääräinen nopeus (5 15 a), - = ei vaikutusta lainkaan/hidas (15 40 a). (Partanen et. al. 2012b) Vaikutus normaaliin käyttövarmuuteen Vaikutus pitkien katkojen kestoon ja laajuuteen Toteutusnopeus Verkostoautomaatio Sähköasemat Avojohdot nykypaikoille Avojohdot tienvarteen PAS-johdot Ilmakaapelit V pj-johdot, kaapeli kv kaapelointi ,4 kv kaapelointi Kuten taulukosta 3.1 nähdään, pitkiin keskeytyksiin voidaan varautua vain kaapeloimalla keskijänniteverkko ja samalla uusimalla pieni-tehoiset johtohaarat 1 kv maakaapelilla. Maakaapelointi on aikaa vievää ja toteutettaessa maakaapelointi nopealla aikataululla kustannukset nousevat nopeasti. Nopean maakaapeloinnin seurauksena korvattavalla avojohdolla voi olla vielä pitoaikaa jäljellä, jolloin maakaapelin kustannustehokkuus laskee. Taulukon 3.1 verkkotekniset ratkaisut on myös esitetty kuvassa 3.2 suurhäiriön näkökulmasta. (Verho et. al. 2010) Maakaapeloinnin lisääntyessä maasulkuvirrat kasvavat. Avojohtoverkon tapauksessa maasulkuvirran suuruus on noin 0,067 A / km, kun taas maakaapelilla se on 2,7 4 A / km (Lakervi & Partanen 2008). Maasulkuvirta aiheuttaa vikapaikassa maasulkujännitteen, josta seuraa kosketusjännite. Kosketusjännite ei saa olla vaarallisen suuruinen. Maasulkuvirran ollessa suurempi kuin aiemmin, myös kosketusjännite on suurempi. Tästä johtuen maasululle on tehtävä jotain, jotta kosketusjännitteet pysyvät sallituissa rajoissa. Eräs tapa on lisätä verkkoon sammutuskuristimia. Sammutuksen ideana on laittaa kela päämuuntajan tähtipisteen ja maan välille. Kelan induktiivinen virta kumoaa maasulun kapasitiivisen virran, jolloin kosketusjännite vaatimukset saavutetaan. Kuvassa 3.2 on esitetty verkkoteknisiä ratkaisuja suurhäiriöriskin pienentämiseen.
23 23 Kuva 3.2. Eri verkkotekniikoiden vaikutus suurhäiriöriskiin sekä niiden toteutusaika. (Partanen et. al. 2012b) Kuvasta 3.2 nähdään, että suurhäiriöriskiä voidaan pienentää parhaiten maakaapeloimalla keski- ja pienjänniteverkkoa. Maakaapelointi tosin on hyvin aikaa vievää. Suurhäiriön näkökulmasta huonoimpia ratkaisuja on verkostoautomaation lisääminen, joka taas normaalissa käyttötilanteessa on hyvinkin toimiva ratkaisu. 3.5 Sääilmiöiden voimistuminen Sähkönjakeluverkolle haittaa aiheuttaa ympäri vuoden kovat tuulet. Sähköverkko kulkee pääsääntöisesti metsässä, jolloin tuulen seurauksena puut kaatuvat linjoille ja katkaisevat sähköt. Talvella tykkylumi aiheuttaa haittaa sähköverkolle. Tykkylumi on lunta, joka on ilman kosteuden johdosta kertynyt puun oksiin. Tykkylumi painaa pienempirunkoisia puita notkolle, jolloin ne osuvat sähköjohtoon ja aiheuttavat katkaisijan laukeamisen. Vuonna 2010 sähkönjakelun keskeytyksistä 69 prosenttia johtui tuulesta ja myrskystä, lumi- ja jääkuorma aiheutti 11 prosenttia keskeytyksistä, ukkonen aiheutti 3 prosenttia. Toisin sanoen 83 % sähkönjakelun keskeytyksistä johtui sääilmiöistä. Vuonna 2009 sähkönjakelun keskeytyksistä 51 % johtui sääilmiöistä, joka on yli 30 prosenttiyksikköä vähemmän kuin vuonna (ET 2012)
24 24 Ilmaston muutoksen seurauksena maapallolla lämpötila nousee. Lämpötilan nouseminen on jo johtanut mm. Arktisen merijään vähenemiseen. Arktisen merijään sulaminen johtaa itätuulten yleistymiseen syksyisin ja voi osaltaan vaikuttaa tulevaisuudessa Suomen myrskyihin. Merijään sulaminen myös pyrkii hidastamaan matala- ja korkeapaineiden kulkemista lännestä itään. (Vihma 2012) Suomessa lämpötilan kohoamisen seurauksena talvisin ei välttämättä esiinny routaa. Routa sitoo mm. kuuset maahan, jolloin se on aikaisempina vuosina estänyt talvimyrskyissä puiden kaatumisen. Roudattomuus oli osasyynä vuoden 2011 myrskyjen tuhojen laajuuteen. Puita kaatui enemmän ja korjaustyöskentely oli hankalaa, koska maaperä ei kestänyt. Roudan vähentyminen on toisaalta hyvä asia, sillä Etelä-Suomessa päästään näin ollen maakaapeloimaan myös talvella. (Björn 2008)
25 25 4. SÄHKÖNJAKELUVERKKOLIIKETOIMINNAN VALVONTA- MALLI Sähköverkkoyhtiöiden taloutta ja hinnoittelua valvotaan Energiaviraston (EV) toimesta. EV valvoo yhtiöitä neljän vuoden valvontajaksoissa. Valvonnassa otetaan huomioon mm. sähkön laatuun ja yhtiön investointeihin liittyviä asioita. Valvontamallia käydään tarkemmin läpi tässä kappaleessa ja selvitetään, miten sähköverkkoyhtiön tuotto määräytyy valvontamallin kautta. Lisäksi käydään tarkemmin läpi tärkeimpiä yhtiön tuottoon vaikuttavia kustannustekijöitä, eli keskeytyksestä asiakkaalle aiheutuneen haitan arvostusta sekä vakiokorvauksia. 4.1 Taustaa sähkönjakeluverkkoliiketoiminnasta Sähkömarkkinoiden avaaminen kilpailulle sähkön tuotannossa ja myynnissä teki sähkönjakeluverkoista markkinapaikan. Sähköverkkotoiminnasta tuli luvanvaraista monopolitoimintaa, josta tuli eriyttää saman energiayhtiön tuotanto ja myynti. Sähkömarkkinalaissa on verkonhaltijalle asetettu hallinnoimansa verkon kehittämis- ja ylläpitovelvoite. Laki asettaa myös reunaehdot sähkön hinnoittelulle. (Partanen et. al. 2012) Sähköverkot muodostavat luontaisen monopolin eli rinnakkaisten verkkojen rakentaminen tulisi liian kalliiksi. Näin ollen verkkoliiketoiminnassa ei ole luontaista kilpailua, jolloin ei ole painetta hintojen kurissa pitämiseen tai palvelun laadun kehittämiseen. Sähköverkkoyhtiöiden monopoliasemasta johtuen yhtiöiden toimintaa säännellään. Sääntelyllä saadaan varmistettua hintojen kohtuullisuus, asiakkaiden tasapuolinen kohtelu sekä toiminnan kustannustehokkuus. Sääntelyä valvoo viranomainen, joka tässä tapauksessa on Energiavirasto. (Partanen et. al. 2012) 4.2 Keskeytyksestä aiheutunut haitta Keskeytyksestä aiheutuneen haitan kustannuksilla pyritään taloudellisen vaikuttamisen kautta saamaan verkkoyhtiöt kehittämään sähkönjakelun toimitusvarmuutta. Mikäli verkkoyhtiöllä on paljon vikoja verkossa, aiheutuu siitä laskennallisia keskeytyskustannuksia. Keskeytyskustannukset vaikuttavat suoraan verkkoyhtiön oikaistuun tulokseen joko positiivisesti tai negatiivisesti.
26 26 Asiakkaalle aiheutuu haittaa sähkön toimituksen keskeytyksistä. Asiakkaalle aiheutuvaan haittaan vaikuttaa pitkien keskeytysten pituus sekä lyhyiden keskeytysten lukumäärä. Pitkiin keskeytyksiin kuuluu vikakeskeytykset ja suunnitellut työkeskeytykset. Lyhyet keskeytykset aiheutuvat pika- ja aikajälleenkytkennöistä. Sähkönjakelun keskeytyksistä noin 90 % aiheutuu keskijänniteverkon keskeytyksistä. Loput 10 % aiheutuu pienjänniteverkon keskeytyksistä, mutta tulee huomata, että pienjänniteverkon vikojen lukumäärä on huomattava ja siitä aiheutuu suuria korjauskuluja verkkoyhtiölle. Keskijänniteverkon vioista noin 90 % on lyhyitä vikoja, jotka selvitetään pika- ja aikajälleenkytkennöillä. (Lakervi & Partanen 2008) Käyttäjälle sähköntoimituksen keskeytymisestä aiheutuvan haitan arviointi on hankala tehtävä. Osalle sähkönkäyttäjistä keskeytyksestä aiheutunut haitta voi aiheuttaa suoraan rahallista menetystä, mutta toisaalta jotkin sähkönkäyttäjät, kuten kotitaloudet voivat kokea haitan vain välillisesti. Lisäksi keskeytyksestä aiheutunut haitta voi vaihdella samalla käyttäjälläkin riippuen mihin aikaan päivästä keskeytys tapahtuu. (Lakervi & Partanen 2008) Keskeytyksestä aiheutunutta haittaa on arvioitu monilla eri kyselytutkimuksilla, joita on tehty niin teollisuudelle kuin kotitalouksillekin. Tutkimuksissa on käytetty erilaisia kyselyitä sekä tuloksia on käsitelty eri menetelmillä. Vuonna 2006 tehtiin keskeytyksestä aiheutuneen haitan tutkimus (KAH-tutkimus). Tutkimuksessa kysyttiin viideltä eri asiakasryhmältä kuinka he arvioivat keskeytyksen haittoja suoralla kustannusten arvioinnilla. Koti- ja maatalouksilta kysely tehtiin myös Willing to pay ja Willing to accept - menetelmillä. Menetelmät tarkoittavat sitä kuinka paljon asiakas olisi valmis maksamaan, jotta sähkökatko olisi tietyn pituinen ja toisaalta kuinka pitkä sähkökatko saa olla riippuen mitä tekee. Tutkimuksen tuloksista tehtiin viidelle eri asiakasryhmälle omat keskeytyskustannusparametritaulukot Taulukko 4.1, joista käy ilmi vika- ja työkeskeytyksen sekä lyhyiden keskeytysten euromääräinen arvostus. (Lakervi & Partanen 2008)
27 27 Taulukko 4.1. Asiakaskohtaiset keskeytyskustannusparametrit. (Lakervi & Partanen 2008) Vikakeskeytys Suunniteltu keskeytys PJK AJK Asiakasryhmä /kw /kwh /kw /kwh /kw /kw Kotitalous 0,36 4,29 0,19 2,21 0,11 0,48 Maatalous 0,45 9,38 0,23 4,8 0,2 0,62 Julkinen 1,89 15,08 1,33 7,35 1,49 2,34 Palvelu 2,65 29,89 0,22 22,82 1,31 2,44 Teollisuus 3,52 24,45 1,38 11,47 2,19 2,87 Koska keskeytyskustannukset vaikuttavat verkkoyhtiön sallittuun tuottoon, EV kerää sähköverkkoyhtiöiltä keskeytystunnusluvut, joista selviää keskeytysten pituudet ja laatu. EV käyttää näitä tunnuslukuja sekä KAH-parametreja sääntelyssä. EV:n keräämät tunnusluvut ovat energiapainotteisia, joten ei ole väliä sillä, mihin asiakasryhmään keskeytys kohdistuu. Tämän takia EV käyttää sääntelyssä valtakunnallisella energiajakaumalla painotettuja arvoja, jotka on esitetty taulukossa 4.2. Taulukko 4.2. Valtakunnallisilla energiaosuuksilla painotetut KAH-parametrit vuoden 2005 rahanarvossa. (Partanen et. al. 2012) Keskeytyskustannukset Vikakeskeytys Suunniteltu keskeytys PJK AJK /kw /kwh /kw /kwh /kw /kw 1,1 11 0,5 6,8 0,55 1,1 Taulukosta 4.2 nähdään, että suunnitellun keskeytyksen haitta on arvoltaan noin puolet vikakeskeytyksen haitasta. Suunnitelluista työkeskeytyksistä tulee ilmoittaa hyvissä ajoin etukäteen asiakkaalle. 4.3 Regulaatiomalli Sähkönjakeluverkkoliiketoiminnan taloudellisen valvonnan sääntelymallissa käytetään etukäteisvalvontaa, jossa viranomainen (EV) määrittelee etukäteen metodiikan ja laskentaparametrit verkkoyhtiön siirtohinnoittelun kohtuullisuudelle. Hinnoittelun kohtuullisuutta koskevat päätökset tehdään jälkikäteen valvontajakson päätyttyä. Verkkoyhtiöille määritetään vuosittain suurin sallittu kohtuullinen tuotto. Käytännössä siis verkkoyhtiön tulos ei saa olla suurempi kuin mitä nykyinen valvontamalli määrää. Mikäli tulos on yli- tai alituottoinen voidaan tarvittavat tasaukset tehdä joko nykyisen tai seuraavan
28 28 valvontajakson aikana. Kolmannen valvontajakson pääpiirteet on esitetty kuvassa 4.1. (Partanen et al. 2012) Kuva 4.1. Sähkönjakeluverkkoliiketoiminnan taloudellisen valvonnan pääpiirteet. (Partanen et. al. 2012a) Kuvasta 4.1 nähdään verkkoliiketoiminnan valvontamalliin vaikuttavat komponentit. Kuvasta käy myös ilmi kohtuullisen tuottoon vaikuttavat tekijät. Huomataan, että verkkoyhtiön tulokseen vaikuttaa monen tekijän summa. 4.4 Verkkoyhtiön sallitun tuoton muodostuminen Verkkoyhtiön kohtuullisen tuoton laskenta perustuu verkkotoimintaan sitoutuneelle omalle ja vieraalle pääomalle hyväksyttävän tuoton määritykseen. Verkkotoimintaan sitoutunut oikaistu pääoma koostuu lähinnä verkon nykykäyttöarvosta (NKA). Nykykäyttöarvo saadaan laskettua verkon jälleenhankinta-arvon (JHA), iän ja teknistaloudellisen pitoajan perusteella. (Partanen et. al. 2012a) = 1 ä (4.1) Energiavirasto määrää komponenttien pitoaikojen vaihteluvälit, jotka ovat tyypillisesti vuotta. Jokainen yhtiö voi valita haluamansa pitoajan annetulta haarukalta. Ver-
29 29 kon jälleenhankinta-arvo lasketaan EV:n antamien komponenttien yksikköhintojen ja lukumäärän perusteella. (Partanen et. al. 2012a) Kohtuullisen tuoton kustannukset määritetään jokaiselle vuodelle erikseen. Verkkoliiketoimintaan sidotulle oikaistulle pääomalle sallittu kohtuullinen tuotto määritetään pääoman painotetun keskikustannusmallin (WACC) perusteella. Valvontamallissa käytetään kiinteää arvoa oman ja vieraan pääoman suhteelle 70/30. (Partanen et. al. 2012a) = + (1 ), (4.2) missä WACC on pääoman painotettu keskikustannus, C E on oman pääoman kustannus, C D on korollisen vieraan pääoman kustannus, t on tarkastelujaksolla voimassa oleva yhteisöverokanta, D on korollisen vieraan pääoman määrä, E on oman pääoman määrä. Oman pääoman kohtuullinen tuotto määräytyy CAP-mallilla. Reaaliseen riskittömänä pidettyyn korkokantaan (edellisen vuoden toukokuun toteutunut valtion 10 vuoden obligaation korko vähennettynä inflaatiokomponentilla 1 %) lisätään riskilisä. Riskilisä saadaan kertomalla riskipreemio kertoimella beeta. Beeta-kerroin kuvaa liiketoiminnan riskiä suhteessa kaikkien sijoituskohteiden keskimääräiseen riskiin ja riskipreemio kuvaa tuottoprosenttia, jonka osakkeet tuottavat riskittömän koron päälle. Pääoman tuoton laskennassa otetaan huomioon 0,5 %-yksikön suuruinen likvidittömyyspreemio. (Partanen et. al. 2012a) = + ( ) +, (4.3) missä C E on oman pääoman kustannus, Q on reaalinen riskitön korkokanta, β opo on beeta-kerroin, M on markkinoiden keskimääräinen tuotto, M-Q on markkinoiden riskipreemio, LP on likvidittömyyspreemio. Hinnoittelun kohtuullisuuslaskelmissa EV korjaa velattoman beeta-kertoimen velalliseksi. Velallinen beeta huomioi sen, että lisätessä velan osuutta rahoitusrakenteessaan yritys ottaa suuremman riskin. (Partanen et. al. 2012a) = 1 +(1 ), (4.4)
30 30 missä β velkainen on pääomarakennetta kuvaava beeta-kerroin β velaton määritetään asiantuntijalausuntojen perusteella t on yhteisöveroaste, D/E on pääomarakenne, kiinteä. Vieraan pääoman kustannuksena C D käytetään reaalista riskitöntä korkokantaa lisättynä 1 % preemiolla. Kohtuullinen tuotto lasketaan pääoman painotetun keskikustannusten ja sitoutuneen oman ja korollisen vieraan pääoman avulla. (Partanen et. al. 2012a) = ( + ), (4.5) missä R on kohtuullinen tuotto (euroa). Taulukossa 4.3 on esitetty WACC-prosentin laskemiseen vaikuttavat komponentit. Taulukko 4.3. Pääoman painotetun keskikustannuksen laskemiseen tarvittavat parametrit (EV 2011) Sovellettava arvo yhteisöverolliset (suluissa Parametri muut) 10 v valtion obligaatiokorko (edellisen vuoden toukokuun arvo) vähennettynä Reaalinen riskitön korkokanta R r inflaatiokomponentilla Inflaatiokomponentti 1 % Velaton beeta 0,4 Velallinen beeta 0,527 (0,571) Riskipreemio 5 % Likvidittömyyspreemio 0,50 % Pääomarakenne %, velat/oma pääoma 30/70 Veroaste 20 % (0 %) Korollisen vieraan pääoman kustannus reaalinen riskitön korko + 1 % Valvontamallissa valvotaan myös verkkoyhtiön kontrolloitavissa olevia operatiivisia kustannuksia (KOPEX). Kontrolloimattomia kustannuksia ovat mm. kantaverkkomaksut sekä häviösähkön hankintakustannukset. Operatiivisissa kustannuksissa vertailutasona ovat vuosien vuoden 2010 rahanarvoon kuluttajahintaindeksillä korjatut operatiiviset kustannukset. Vuosina verkkoyhtiön sallitut operatiiviset kustannukset saadaan korjaamalla operatiivisten kustannusten referenssiarvoa kuluttajahintaindeksillä ja tehostamistarpeella. (Partanen et. al. 2012a)
31 31 Kontrolloitavia operatiivisia kustannuksia ovat (EV 2011): KOPEX = Aineet, tarvikkeet ja energiaostot + Varastojen lisäys tai vähennys + Henkilöstökustannukset + Verkkovuokrat + Vuokrakulut + Muut vieraat kulut + Sisäiset kustannukset + Muut liiketoiminnan muut kustannukset + Maksetut vakiokorvaukset - Valmistus omaan käyttöön Verkkoyhtiöille asetetaan yleinen ja yhtiökohtainen tehostamistavoite. Yhtiökohtainen tehostamistavoite määräytyy tehokkuusmittauksen (StoNED) kautta ja yleinen tehostamistavoite on Energiaviraston määräämä 2,06 %. Tehostamistavoitteet kohdistuvat kontrolloitavissa oleviin operatiivisiin kustannuksiin sekä keskeytyskustannuksiin. Tehokkuusmittauksen parametreina toimii TOTEX, joka on keskeytyskustannusten puolikkaan ja operatiivisten kustannusten summa. Tuotostekijöinä on asiakasmäärä, siirretty energia ja verkkopituus. Ympäristötekijänä on keskijänniteverkon kaapelointiaste, joka on vuosien keskiarvo. Tehokkuusmittauksen tuloksena saadaan tehokkuusluvut vuoden 2010 lopussa, yhtiökohtaiset tehostamistavoitteet (%/a), yhtiökohtaiset kokonaistehostamistavoitteet (%/a) ja sallitut tehostamiskustannukset (STO- TEX) vuosille Tehostamiskannustin lasketaan verkkoyhtiölle vuosittain. Tehostamiskannustin on sallittu tehostamiskustannus toteutuneet tehostamiskustannukset. Mikäli toteutuneet tehostamiskustannukset ovat suuremmat kuin sallitut tehostamiskustannukset, niin yhtiön sallittu tuotto pienenee. (Partanen et. al. 2012a) Sähkön laadusta voi saada bonusta tai sanktiota. Verkkoyhtiön keskeytyskustannuksia verrataan referenssiarvoon, joka on vuosien keskeytyskustannuksien keskiarvo. Keskeytyskustannusten ollessa pienemmät kuin vertailutaso niin kohtuullinen tuotto kasvaa. Laskennassa huomioidaan puolet keskeytyskustannuksista ja laatutekijän vaikutus on enintään 20 prosenttia kohtuullisesta tuotosta. Valvontamalliin on uutena elementtinä lisätty innovaatiokannustin. Innovaatiokannustin tarkoittaa sitä, että verkkoyhtiö voi vähentää tutkimus- ja kehityskustannukset (max 0,5 % liikevaihdosta) sekä tuntimittaukseen siirtymiseen liittyvät kulut (5 / mittari) oikaistusta tuloksesta. Investointikannustimessa lasketaan verkon jälleenhankinta-arvo, joka jaetaan verkon pitoajalla, näin saadaan verkon tasapoistot selville. Verkon tasapoistoja verrataan kirjanpidon suunnitelman mukaisiin poistoihin, josta näiden erotuksena saadaan tulokseen vaikuttava erotus. (EV 2011)